Arambre

:*Iste articlo tracta sobre o metal y *'elemento** d'a tabla periodica. Pa o filos de metal como material se veiga [[filo d'arambre]].''

L**'arambre**, **alambre** (d'o [[latín medieval]] ''aeramen'') u **cobre** (d'o [[latín]] ''cuprum'') ye un [[elemento quimico]] de [[numero atomico]] 29. Ye un d'os [[metal]]s mas importants. Se tracta d'un [[metal de transición]] de coloración royenca y brillo metalico que, chunto con l'[[archent]] y l'[[oro]], fa parti d'o dito [[grupo 11 d'a tabla periodica]], caracterizato porque son os millors conductors [[electrecidat|electricos]]. Gracias a la suya alta [[conductividat electrica]], [[dúctil|ductilitat]] y [[maleable|maleabilidat]], s'ha convertito en o material mas emplegato ta fabricar [[cordón|cordons]] electricos y atros components [[electrecitat|electricos]] y [[Electronica|electronicos]].

L'arambre fa parti d'una cantidat muit alta d'[[aliación|aliacions]] que por un regular presentan millors propiedaz mecanicas, encara que tienen una conductividat electrica menor. As mas importants son conoixitas con o nombre de [[bronce]]s y [[latón (metal)|latons]]. D'atra man, l'arambre ye un metal duradero porque se puet reciclar un numero cuasi ilimitato de vegatas sin que pierda as suyas propiedaz mecanicas.

Estió un d'os primers metals en estar emplegatos por o ser humán ya en a [[prehistoria]]. L'arambre y a suya aliación con l'[[estanyo (elemento)|estanyo]], o [[bronce]], adquirioron tanta importancia que os historiadors han nombrato [[Edat de l'arambre]] y [[Edat de Bronce]] a dos periodos de l'[[antigüidat]]. Encara que o suyo uso perdió importancia relativa con o desarrollo d'a [[siderurchia]], l'arambre y as suyas aliacions continoron estando emplegatos ta fer obchectos tan diversos com [[moneda]]s, [[campana]]s y [[canyón|canyons]]. A partir d'o [[sieglo XIX]], concretament a partir de [[1831]], anyo en que Faraday inventó o [[chenerador electrico]], l'arambre se convertió atra vegata en un metal estratechico, en estar a [[materia primera]] prencipal de cordons y instalacions electricas.

L'arambre tien un important papel biolochico en o proceso de [[fotosintesi]] d'as plantas, encara que no fa parti d'a composición d'a [[clorofila]]. L'arambre contrebuye a la formación de [[globulo royo|globulos royos]] y a o mantenimiento d'os [[vasos sanguinios]], [[niervo]]s, [[sistema immunolochico]] y [[ueso|osio]] y por tanto ye un [[oligoelemento]] esencial ta a vida humana.

L'arambre ye o tercer metal mas emplegato en o [[mundo]], por dezaga de l'[[acero]] y l'[[aluminio]]. A producción mundial d'arambre refinato s'estimó en 15,8 Mt en 2006, con un deficit de 10,7% debant d'a demanda mundial prochectata de 17,7 Mt.

== Denominacions ==
A forma tradicional en [[idioma aragonés|aragonés]] ta decir a iste elemento ye ''arambre''. Encara se puet trobar una ampla zona dende [[Graus]], [[Campo (Uesca)|Campo]], [[Benás]] y [[Fonz]] dica [[Sobrarbe]] y [[Ansó]] a on que se fa servir ista parola, encara que muitas vegatas referita no a o propio elemento sino a un filo metalico en cheneral. Ista forma se puet leyer tamién tanto en textos medievals como modernos, asinas en o [[Vidal Mayor]] apareixe ''"arampne"''. En l'aria catalanofona d'Aragón, en lugars como [[Peralta de la Sal]] se cuaterna a forma ''"aram"'' y en as zonas mugants con a [[vall de Lierp]] ''"arame"''.

Actualment a forma mas conoixita y transdialectal ta o nombre d'iste elemento ye **cobre*', de seguras debito a la [[castellanización]], habendo-se rechistrato tamién a forma *"crobe"'' como metatesi d'a forma castellana en lugars como Epila y Taust.

## Se veiga tamién
* Filo d'arambre

## Vinclos externos

## Notas


## Referencias